Το **Χωρίς Μέτρο** (αγγλικά: *Whiplash*) είναι αμερικανική δραματική ταινία παραγωγής 2014, σε σκηνοθεσία και σενάριο του Ντάμιεν Σαζέλ. Η ταινία αφηγείται την ιστορία ενός νέου και ταλαντούχου ντράμερ, ο οποίος φοιτά σε ένα από τα καλύτερα μουσικά σχολεία της χώρας. Εκεί τα όνειρά του για μεγαλείο θα βρουν καθοδήγηση από έναν καθηγητή που δεν θα σταματήσει πουθενά για να αξιοποιήσει τις δυνατότητές του. Πρωταγωνιστούν οι Μάιλς Τέλερ και Τζ. Κ. Σίμονς ενώ συμμετέχουν οι Πολ Ράιζερ και Μελίσα Μπενουά.

Η πρεμιέρα της ταινίας πραγματοποιήθηκε στο διαγωνιστικό τμήμα του Κινηματογραφικού Φεστιβάλ του Σάντανς το 2014 και αποτέλεσε την εναρκτήρια ταινία του φεστιβάλ. Κυκλοφόρησε στους κινηματογράφους των Ηνωμένων Πολιτειών στις 10 Οκτωβρίου 2014. Απέσπασε εξαιρετικά σχόλια από τους κριτικούς και έλαβε πέντε υποψηφιότητες για Όσκαρ, ανάμεσά τους για Καλύτερη Ταινία και Διασκευασμένου Σεναρίου κερδίζοντας τα Όσκαρ Β' Ανδρικού Ρόλου, Μοντάζ και Μίξης Ήχου.

Πλοκή
-----

Ο 19χρονος Άντριου Νίμαν θέλει να γίνει ο μεγαλύτερος ντράμερ της τζαζ στον κόσμο. Γι' αυτό το λόγο αποφασίζει να φοιτήσει στο Ωδείο Μουσικής Σέιφερ, το καλύτερο σχολείο μουσικής των Ηνωμένων Πολιτειών. Στο Σέιφερ, το να είσαι ο καλύτερος σημαίνει ότι σε έχει δεχτεί ο Τέρενς Φλέτσερ, ο καθηγητής μουσικής και σου έχει ζητήσει να συμμετάσχεις στην μπάντα του, η οποία αντιπροσωπεύει το σχολείο σε διαγωνισμούς μουσικής. Βασισμένος στην όχι και τόσο καλή πρώτη συνάντησή του, ο Άντριου βρίσκεται προ εκπλήξεως όταν ο Φλέτσερ του ζητά να ενταχθεί στην μπάντα. Ο Άντριου γρήγορα μαθαίνει ότι ο Φλέτσερ λειτουργεί με το φόβο και τον εκφοβισμό χωρίς ποτέ να συμβιβάζεται για κάτι λιγότερο του καλύτερου κάθε φορά. Το να είσαι ο καλύτερος, για τον Φλέτσερ σημαίνει όχι μόνο να παίζεις καλά αλλά να ξέρεις ότι παίζεις καλά και αν όχι να ξέρεις τι κάνεις λάθος. Η μέθοδος διδασκαλίας του δημιουργεί μια ατμόσφαιρα φόβου για κάθε μέλος της μπάντας. Ο Άντριου όμως εργάζεται σκληρά για να γίνει ο καλύτερος. Πρέπει όμως να καταλάβει τις προτεραιότητές του στη ζωή και τι είναι πρόθυμος να θυσιάσει για να γίνει ο καλύτερος. Το άλλο ερώτημα είναι πόση συναισθηματική κακοποίηση θα αντέξει από τον Φλέτσερ για να πετύχει το μεγαλείο, το οποίο πιστεύει ότι μπορεί να επιτευχθεί μόνο με τις μεθόδους του Φλέτσερ.

Ηθοποιοί και χαρακτήρες
-----------------------

* Μάιλς Τέλερ στο ρόλο του *Άντριου Νίμαν*
* Τζ. Κ. Σίμονς στο ρόλο του *Τέρενς Φλέτσερ*
* Πολ Ράιζερ στο ρόλο του *Τζιμ Νίμαν*
* Μελίσα Μπενουά στο ρόλο της *Νικόλ*
* Όστιν Στόγουελ στο ρόλο του *Ράιαν Κόνολι*
* Νέιτ Λανγκ στο ρόλο του *Καρλ*
* Κρις Μάλκι στο ρόλο του *Θείου Φρανκ*
* Τζέισον Μπλερ στο ρόλο του *Τράβις*
* Καβίτα Πάτιλ στο ρόλο της *Σόφι*
* Μάικλ Κόεν στο ρόλο του *Στέιτζχαντ Ντάνελεν*
* Κόφι Σίριμπο στο ρόλο του *Γκρεγκ*
* Σουάν Σπόουκ στο ρόλο της *Θείας Έμμα*
* Έιπριλ Γκρέις στο ρόλο της *Ρέιτσελ Μπόρνχολντ*

Παραγωγή
--------

Στο λύκειο, ο σεναριογράφος και σκηνοθέτης Ντέμιεν Σαζέλ συμμετείχε σε μια πολύ ανταγωνιστική τζαζ μπάντα και χρησιμοποίησε τις εμπειρίες αυτές στην ταινία. Αν και αρχικά το σενάριο ήταν στη μορφή 85 σελίδων, η ταινία ήρθε στο προσκήνιο όταν συμπεριλήφθηκε στη Μαύρη Λίστα του 2012 με τα καλύτερα σενάρια που ακόμα δεν έχουν προχωρήσει προς παραγωγή. Οι εταιρίες παραγωγής Right of Way Films και Blumhouse Productions συνεργάστηκαν και με σκοπό να διασφαλίσουν χρηματοδότηση για το πρότζεκτ, βοήθησαν τον Σαζέλ να μετατρέψει 15 σελίδες από το αρχικό του σενάριο σε μια ταινία μικρού μήκους με τους Τζόνι Σίμονς και Τζ. Κ. Σίμονς να πρωταγωνιστούν. Η 18 λεπτών ταινία μικρού μήκους έλαβε μεγάλη καλλιτεχνική αναγνώριση στο Κινηματογραφικό Φεστιβάλ του Σάντανς το 2013 κάτι που βοήθησε στο να βρεθούν επενδυτές και να προχωρήσουν στην παραγωγή ολόκληρου του σεναρίου. Το πρότζεκτ χρηματοδοτήθηκε με 3,3 εκατομμύρια δολάρια από την εταιρία Bold Films. Τον Αύγουστο του 2013, ο Μάιλς Τέλερ υπέγραψε να υποδυθεί τον πρωταγωνιστικό ρόλο, αντικαθιστώντας τον Τζόνι Σίμονς και ο Τζ. Κ. Σίμονς συμφώνησε να υποδυθεί ξανά το χαρακτήρα του. Τα γυρίσματα ξεκίνησαν τον επόμενο μήνα στο Λος Άντζελες.

Box office
----------

Με προϋπολογισμό 3.300.000 δολάρια, η ταινία *Χωρίς Μέτρο* έκανε άνοιγμα τριημέρου στην 34η θέση με 135.300 δολάρια. Οι συνολικές εισπράξεις στο αμερικανικό box office έφτασαν τα 13 εκατομμύρια δολάρια και στον υπόλοιπο κόσμο συγκέντρωσε 36,3 εκατομμύρια δολάρια. Παγκοσμίως απέφερε 49,3 εκατομμύρια δολάρια.

Βραβεία & Υποψηφιότητες
-----------------------

|
|  |
| Βραβείο | Κατηγορία | Υποψήφιος | Αποτέλεσμα |
| Όσκαρ | Καλύτερη Ταινία |  | Υποψηφιότητα |
| Διασκευασμένο Σενάριο | Ντέμιεν Σαζέλ | Υποψηφιότητα |
| Β' Ανδρικού Ρόλου | Τζ. Κ. Σίμονς | Νίκη |
| Μοντάζ | Τομ Κρος | Νίκη |
| Μίξη Ήχου | Κρεγκ Μαν, Μπεν Γουίλκινς & Τόμας Κέρλι | Νίκη |
| Χρυσές Σφαίρες | Β' Ανδρικού Ρόλου | Τζ. Κ. Σίμονς | Νίκη |
| BAFTA | Σκηνοθεσία | Ντέμιεν Σαζέλ | Υποψηφιότητα |
| Διασκευασμένο Σενάριο | Ντέμιεν Σαζέλ | Υποψηφιότητα |
| Β' Ανδρικού Ρόλου | Τζ. Κ. Σίμονς | Νίκη |
| Μοντάζ | Τομ Κρος | Νίκη |
| Ήχος | Κρεγκ Μαν, Μπεν Γουίλκινς & Τόμας Κέρλι | Νίκη |
| Screen Actors Guild Awards | Καλύτερη Ανδρική Ερμηνεία σε Δευτεραγωνιστικό Ρόλο | Τζ. Κ. Σίμονς | Νίκη |

Παραπομπές
----------

1. ↑  «Sundance Film Festival 2014 opens with premiere of 'Whiplash,' Damien Chazelle's tale of a brutal drumming instructor and his protege». Ανακτήθηκε στις 21 Ιανουαρίου 2015.
2. ↑  «Sundance Film Festival opens with premiere of 'Whiplash'». Ανακτήθηκε στις 21 Ιανουαρίου 2015.
3. ↑  «Sundance Film Fest opens with 'Whiplash' premiere». Ανακτήθηκε στις 21 Ιανουαρίου 2015.
4. ↑  «Χωρίς Μέτρο στο Rotten Tomatoes». *Rotten Tomatoes*.. Ανακτήθηκε στις 21 Ιανουαρίου 2015.
5. 1 2  «The 87th Academy Awards». oscars.org. Ανακτήθηκε στις 22 Ιανουαρίου 2015.
6. ↑  Dowd, A.A. «Whiplash maestro Damien Chazelle on drumming, directing, and J. K. Simmons». *The A.V Club*. Ανακτήθηκε στις 22 Ιανουαρίου 2015.
7. ↑  Finke, Nikki (17 Δεκεμβρίου 2012). «The Black List 2012: Screenplay Roster». *Deadline.com*. Penske Media Corporation. Ανακτήθηκε στις 22 Ιανουαρίου 2015.
8. ↑  Bahr, Lindsey (14 Μαΐου 2013). «'Whiplash': Sundance-winning short to become full-length feature -- BREAKING». *Entertainment Weekly*. CNN. Αρχειοθετήθηκε από το πρωτότυπο στις 26 Φεβρουαρίου 2014. Ανακτήθηκε στις 22 Ιανουαρίου 2015.
9. ↑  «2013 Sundance Film Festival Announces Jury Awards in Short Filmmaking». *Sundance Film Festival*. Sundance Institute. 22 Ιανουαρίου 2013. Αρχειοθετήθηκε από το πρωτότυπο στις 10 Νοεμβρίου 2014. Ανακτήθηκε στις 22 Ιανουαρίου 2015.
10. ↑  Fleming, Jr. Mike (14 Μαΐου 2013). «Cannes: Bold, Blumhouse, Right Of Way Strike Up Band For Feature Version Of Sundance Short 'Whiplash'». *Deadline.com*. PMC. Ανακτήθηκε στις 22 Ιανουαρίου 2015.
11. ↑  Horn, John (16 Ιανουαρίου 2014). «Sundance 2014: Sony grabs international rights to 'Whiplash'». *Los Angeles Times*. Tribune Company. Ανακτήθηκε στις 22 Ιανουαρίου 2015.
12. ↑  Fleming, Jr. Mike (5 Αυγούστου 2013). «'The Spectacular Now's Miles Teller Gets 'Whiplash'». *Deadline.com*. PMC. Ανακτήθηκε στις 22 Ιανουαρίου 2015.
13. ↑  McNary, Dave (19 Σεπτεμβρίου 2013). «Jake Gyllenhaal's 'Nightcrawler' Gets California Incentive (EXCLUSIVE)». *Variety*. PMC. Ανακτήθηκε στις 22 Ιανουαρίου 2015.
14. ↑  «Tuesday, Sept. 24 Filming Locations for The Heirs, Undrafted, Dumb & Dumber To, Focus, Shelter, & more!». On Location Vacations. 24 Σεπτεμβρίου 2013. Ανακτήθηκε στις 22 Ιανουαρίου 2015.
15. 1 2 3 4  «Χωρίς Μέτρο στο Box Office Mojo». *Box Office Mojo*.. Ανακτήθηκε στις 22 Ιανουαρίου 2015.
16. ↑  «Golden Globe Nominations 2015». hfpa.org. Αρχειοθετήθηκε από το πρωτότυπο στις 9 Ιουλίου 2015. Ανακτήθηκε στις 22 Ιανουαρίου 2015.
17. ↑  «BAFTA Awards». *bafta.org*. Ανακτήθηκε στις 21 Ιανουαρίου 2015.
18. ↑  «The 21st Annual Screen Actors Guild Awards». sagawards.org. Ανακτήθηκε στις 20 Δεκεμβρίου 2014.

Εξωτερικοί σύνδεσμοι
--------------------

* Χωρίς Μέτρο στο IMDb

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |